4. etappe av Giro d’Italia 2011

4. etappe av Giro d'Italia 2011 ble kjørt den 10. mai 2011 og gikk mellom Quarto dei Mille og Livorno. Etter den tragiske ulykken på den foregående etappen der Wouter Weylandt omkom etter et fall i utforkjøringen fra Passo del Bocco ble det bestemt at denne etappen skulle bli nøytralisert i respekt for Weylandts minne. Det vil si at det ikke ville bli gitt ut spurt- og klatrepoeng underveis på etappen og det ville ikke bli kåret en etappevinner. For å sørge for at etappen holdt tidsskjema ble feltet enige om at hvert lag skulle ligge i front i 10 kilometer hver, før Weylandts lag Leopard-Trek skulle krysse mållinjen først. Med en nøytralisert etappe forble stillingene i de ulike konkurransene lik det de var før etappen. Prispengene som var satt av til denne etappen gikk til Weylandts gravide kone.

Referanser

Eksterne lenker 
  Resultater på gazzetta.it
  Resultater på gazzetta.it

04

en:2011 Giro d'Italia, Stage 1 to Stage 11#Stage 4